ໂທລະເລກສົ່ງເຖິງກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດ ລາວ
ພິທີໄຂກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກ
ປະຊາຊົນປະຕິວັດ ລາວ
(ພາບ: Phạm Kiên/TTXVN)
ເນື່ອງໃນໂອກາດກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກປະຊາຊົນປະຕິວັດ ລາວ ຖືກຈັດຕັ້ງໃນວັນທີ 18 – 22/1/2016 ຢູ່ນະຄອນຫຼວງ ວຽງຈັນ, ປະເທດລາວ, ຄະນະບໍລິຫານງານສູນກາງພັກກອມມູນິດ ຫວຽດນາມ ໄດ້ສົ່ງໂທລະເລກຊົມເຊີຍເຖິງກອງປະຊຸມໃຫຍ່ຄັ້ງທີ10ຂອງພັກປະຊາຊົນປະຕິວັດລາວ. ໂທລະເລກໄດ້ຊີ້ແຈ້ງວ່າ: ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກປະຊາຊົນປະຕິວັດລາວ ແມ່ນເຫດການການເມືອງມີຄວາມສຳຄັນຍິ່ງໃນຊີວິດການເມືອງ - ສັງຄົມຂອງປະເທດລາວ. ຍາມໃດ ຫວຽດນາມ ກໍສະໜັບສະໜູນ ແລະ ເຊື່ອໝັ້ນວ່າ: ພາຍໃຕ້ການເປັນປະທານຂອງພັກປະຊາຊົນປະຕິວັດລາວ, ປະຊາຊົນລາວບັນດາເຜົ່າ ຈະສືບຕໍ່ຍາດໄດ້ບັນດາຜົນງານໃໝ່, ໃຫຍ່ຫຼວງກ່ວາໃນພາລະກິດປ່ຽນໃໝ່, ປົກປັກຮັກສາ ແລະ ສ້າງສາປະເທດ, ປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກຢ່າງມີໄຊ, ກໍ່ສ້າງປະເທດລາວ ສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດທະນາຖາວອນຕາມຈຸດໝາຍລັດທິສັງຄົມນິຍົມສຳເລັດຜົນ. ພັກ, ລັດ ແລະ ປະຊາຊົນ ຫວຽດນາມ ຫວັງວ່າຈະເຮັດຈົນສຸດຄວາມສາມາດຂອງຕົນພ້ອມກັບພັກ, ລັດ ແລະ ປະຊາຊົນ ລາວ ຮັກສາ, ເສີມຂະຫຍາຍ ແລະ ສືບທອດໃຫ້ຄົນລຸ້ນຫຼັງກ່ຽວກັບການພົວພັນສາມັກຄີແບບພິເສດ ຫວຽດນາມ - ລາວ ຕະຫຼອດໄປ.
(ແຫຼ່ງຄັດຈາກ VOV)